**Company management system**

Целта е да се реализира вътрешна система за някаква фирма, която да организира нейните ресурси – служители и материали. Нейна функционалност е да поддържа информация за всички служители, техните ранг и позиции. Служителите с различни рангове имат различен достъп до материалите, различни заплати и задължения. Служител с по-висок ранг има преки подчинени от по-нисък ранг и имат правото да назначават и уволняват такива, да променят заплатите и т.н. Служителите могат да ползват системата за качване на нови материали и задаване на техния достъп от останалите участници (дали са лични, публични или достъпни за определена група хора). Служителят може да отваря, модифицира и сваля материали, до които има достъп. Хубаво е да има някакъв вид authentication, който показва самоличността на служителя, когато ползва системата.

Помислете как ще представите йерархията на служителите, какви класове ще са ви нужни за съхранение и достъп до материалите. Как ще се осъществява взаимодействието между служителите и материалите? Как ще се назначава и уволнява служител? При използване на операции с ограничен достъп, как потребителят ще потвърждава правото си на този достъп?